ઝાલાવાડનાં દસાડા,ધ્રાંગધ્રા અને હળવદ તાલુકાનાં રણકાંઠાનાં ગામડાઓમાં ૪૬ ડીગ્રી ગરમી ૫ડી રહી છે. આ કાળઝાળ ગરમીમાં લોકોને પીવાનાં પાણી માટે રઝળપાટ કરવો ૫ડી રહ્યો છે. ગામડાઓમાં પાણીનાં એક બેડા માટે કીલો મીટર સુધી લોકોને જવું ૫ડે છે. દસાડા પંથકના રણમાંથી હિટાચી અને ડમ્પરો દ્વારા રણમાંથી ખારાઘોઢા ગંજે મીઠું ખેંચવાની સીઝન પૂર્ણતાના આરે છે. અને અંદાજે સાડા આઠ લાખ મેટ્રીક ટન મીઠું રણમાંથી ખારાઘોઢા ગંજે આવી ગયુ છે. રણમાંથી મોટા ભાગના અગરિયા પરીવારો ટ્રેક્ટરમાં સરસામાન ભરી પોતાના માદરે વતન પરત ફર્યા છે. આથી પાણી પુરવઠા વિભાગ દ્વારા રણમાં અવિરત દોડતા પાણીના 5 ટેન્કરો બંધ કરાયા છે.